CELEX: 62021TN0238
Language: bg
Date: 2021-05-04 00:00:00
Title: Дело T-238/21: Жалба, подадена на 4 май 2021 г. — Ryanair/Комисия

21.6.2021   
            
            
               BG
            
            
               Официален вестник на Европейския съюз
            
            
               C 242/54
            
         
      Жалба, подадена на 4 май 2021 г. — Ryanair/Комисия
      (Дело T-238/21)
      (2021/C 242/77)
      Език на производството: английски
      
         Страни
      
      
         Жалбоподател: Ryanair DAC (Суордс, Ирландия) (представители: E. Vahida, F-C. Laprévote, V. Blanc, S. Rating и I. Metaxas-Maranghidis, lawyers)
      
         Ответник: Европейска комисия
      
         Искания
      
      Жалбоподателят моли Общия съд:
      
                  —
               
               
                  да отмени решението на ответника от 17 август 2020 г. относно държавна помощ SA.57543 — Дания и държавна помощ SA.58342 — Швеция — COVID-19: Рекапитализация на SAS AB (1), и
               
            
                  —
               
               
                  да осъди ответника да заплати съдебните разноски.
               
            
         Основания и основни доводи
      
      Жалбоподателят изтъква четири основания в подкрепа на жалбата.
      
                  1.
               
               
                  Първо основание: ответникът е приложил неправилно Временната рамка за мерки за държавна помощ в подкрепа на икономиката в условията на сегашния епидемичен взрив от COVID-19 и член 107, параграф 1, буква б) ДФЕС като е приел, че SAS AB отговаря на условията за получаване на помощ, без да прецени дали има други по-подходящи мерки, които нарушават конкуренцията в по-малка степен от рекапитализацията. Жалбоподателят изтъква също така, че ответникът е приложил неправилно Временната рамка за мерки за държавна помощ в подкрепа на икономиката в условията на сегашния епидемичен взрив от COVID-19 и член 107, параграф 1, буква б) ДФЕС като е приел, че размерът на рекапитализацията е пропорционален, като не е приложил подходящи условия за излизането на държавата, като не е преценил надлежно значителната пазарна мощ на получателя и не е приложил съответните мерки за противодействие, като не е предотвратил агресивна търговска експанзия, като не е изпълнил задълженото си да съпостави положителния ефект на помощта с отрицателните ѝ последици за условията на търговия и за поддържането на ненарушена конкуренция (т.нар. „сравнителен тест“) и, накрая, като е поискал представянето на план за преструктуриране в последния момент.
               
            
                  2.
               
               
                  Второ основание: ответникът е нарушил конкретни разпоредби на ДФЕС и основни принципи на европейското право, които са в основата на либерализацията на въздушния транспорт в Европейския съюз след края на 80-те години на миналия век (като недопускането на дискриминация, свободното предоставяне на услуги, което се прилага към въздушния транспорт въз основа на Регламент (ЕС) № 1008/2008 (2), и свободата на установяване).
               
            
                  3.
               
               
                  Трето основание: ответникът не е започнал официална процедура по разследване въпреки наличието на сериозни затруднения и е нарушил процесуалните права на жалбоподателя.
               
            
                  4.
               
               
                  Четвърто основание: ответникът не е изпълнил задължението си за мотивиране.
               
            
         (1)  ОВ С 50, 2021 г., стр. 3—5.
      
         (2)  Регламент (ЕО) № 1008/2008 на Европейския парламент и на Съвета от 24 септември 2008 година относно общите правила за извършване на въздухоплавателни услуги в Общността (преработен) (Текст от значение за ЕИП) (ОВ L 293, 2008 г., стр. 3).